Fyrrum yfirmaður leiðakerfis WOW air stoppaði stutt hjá Icelandair . Mynd : Isavia Daníel Snæbjörnsson fór um árabil fyrir leiðakerfi WOW air en í kjölfar gjaldþrots félagsins réði hann sig til starfa hjá Icelandair . Þar hluti af teymi sem ber ábyrgð á flugáætlun og vali á áfangastöðum þess flugfélags líkt og Túristi greindi frá í júní . Daníel hefur hins vegar nú þegar sagt upp starfi sínu hjá Icelandair . Það staðfestir Ásdís Ýr Pétursdóttir , upplýsingafulltrúi félagsins , í samtali við Túrista en hún segir Daníel þó enn við störf hjá Icelandair enda bundinn af ráðningarsamningi sínum . Ásdís vill ekkert segja um hvert Daníel er á förum en samkvæmt áreiðanlegum heimildum Túrista þá hyggst hann ganga til liðs við þann hóp sem nú leggur drög að stofnun flugfélagsins sem kennt er við WAB . Þar hittir Daníel fyrir fyrrum samstarfsmenn sína í framkvæmdastjórn WOW air þá Svein Inga Steinþórsson og Arnar Má Magnússon . Þeir þrír voru jafnframt allir hluti af þeim hópi sem koma átti að endurreisn WOW air sem Skúli Mogensen boðaði nokkrum dögum eftir gjaldþrotið í lok mars . Þess ber að geta að Túrista tókst ekki að fá viðbrögð við þessum vistaskiptum hjá Daníel sjálfum né Sveini Inga hjá WAB . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is